**„Kitas: pasitikėjimas ir atsakomybė.“**

**Tikslas:** Ugdyti gebėjimą pasitikėti savimi ir kitu.

**Uždaviniai:**

* Įgalinti mokinius prisiimti atsakomybę už kito saugumą.
* Suteikti mokiniams sąlygas saugiai atiduoti atsakomybę už savo saugumą kitiems.
* Sąmoningai reflektuoti procese iškilusius iššūkius.

**Pamokos trukmė**: 45-90 min

**Vieta**: Altanos kalnas, kalnų parkas arba bet koks kitas parkas su kalvotu reljefu.

**Klasė:** II-IV gimnazijos klasės

**Dalyvių skaičius**: 4-16 mokinių (jei dalyvauja ne vienas mokytojas gali dalyvauti ir didesnė grupė)

**Priemonės**: raiščiai, skaros tinkamos užrišti akims.

**Atitikmuo BUP**: Etika. Rūpestis dėl savęs ir kitų. Egoistinis šių laikų individualizmas ir „buvimas-su“ (su kitais).

**Metodai:** žygis, darbas porose, refleksija.

**Kompetencijos**: Komunikavimo, kūrybiškumo, pilietiškumo, socialinė, emocinė ir sveikos gyvensenos.

|  |  |  |
| --- | --- | --- |
| **Veikla** | **Trukmė** | **Veiklos aprašymas** |
| 1. Įvadas | 2 min | Mokiniams pristatoma, kad eisime į žygį. Mokiniai patys susiskirsto poromis. |
| 1. Taisyklių susitarimas | 5 min | Pristatomos žygio taisyklės:   * Vienas eina užrištomis akimis, kitas jį veda. * Matantysis niekada negali paleisti „aklojo“. Matantysis yra visiškai atsakingas, kad „aklasis“ jaustųsi saugus ir neužsigautų. * Einame visiškoje tyloje. * „Aklasis“ turi praeitį tą patį kelią kaip eina mokytoja(s) (jei mokytoja(s) užlipa ant akmens ar pralenda po šaka, „aklasis“ taip turi tą padaryti) * Matantysis visada turi eiti „aklojo“ tempu ir jo neskubinti. * Jei kas nors iš „aklųjų“ žmonių atsimerkia arba bet kas klasėje pasako žodį visi apsisuka ir mokytojo(s) vedami grįžta 100 žingsnių atgal.   Mokiniams pasakoma, kad įveikus pusę maršruto jie porose apsikeis rolėmis.  Taip pat galima mokinius paskatinti drąsiai apkabinti „akląjį“ per pečius ar tvirtai laikyti už rankos, kad šis jaustųsi saugus. Taip pat poros gali susitarti sutartinius ženklus kaip bus parodoma, jog laukia kliūtis. |
| 1. Žygio pirma dalis | 15 min (jei turite daugiau laiko, rekomenduoju eiti iki 40 min) | Mokytojas eina pirmas, visi eina poromis vorele iš paskos. Tempas turi būti lėtas, nuolat palaukiama atsilikusių mokinių.  Žygio pradžioje eikite lygiais paviršiais ir takeliais, tačiau svarbu po keletos minučių nueiti nuo takelių, kad vis didėtų iššūkis. Patariu išbandyti ir labai stačius, bet neilgus šlaitus, taip pat pralysti ar perlipti turėklą, užlipti ant akmens ir nuo jo nušokti, pralysti pro krūmą, palipti laiptais ir praeiti pro kuo daugiau skirtingų paviršių. |
| 1. Žygio antra dalis | 15 min | „Akliesiems“ atrišamos akys, leidžiama minutę poroje pasikalbėti ir tuomet kitam poros nariui užrišamos akys ir keliaujama toliau tyloje. |
| 1. Refleksija | 8 min | Visi susėda ratu. Kiekvienas pasako ar buvo lengviau vesti ar būti vedamam ir kodėl bei pasidalina savo didžiausiais įspūdžiais iš žygio. |